Jiquilisco (zaljev)

Zaljev Jiquilisco (španjolski: Bahía de Jiquilisco) je dio Tihog oceana koji se nalazi na jugoistoku Salvadora u Departmanu Usulután, 110 km jugoistočno od San Salvadora. Karakteristike Zaljev ima površinu od 637 km² i 50 km dugu obalu, obraslu mangrovim šumama, duž koje se nižu estuariji, pješčani sprudovi i plaže. Kako se u zaljev kanalima izljevaju rijeke Grande de San Miguel i Lempa, ima bočatu vodu. U njemu se nalazi 27 otoka različite veličine, lagune i sezonski plavljene šume. On je usputno stanište za najmanje 87 vrsta ptica selica i trajno stanište brojne faune, uključujući i vrlo ugroženu morsku kornjaču - karetnu želvu. Od koje je ostalo u cijeloj regiji istočnog Tihog oceana samo 500 ženki. Jiquilisco je 2005. uvršten na Ramsarsku listu vlažnih područja, a također je uvršten i na UNESCO-vu listu rezervata biosfere 2006. Rezervat biosfere Xirihualtique-Jiquilisco prostire se na terenu od 1,016 km² u njemu se nalazi 46.82% svih mangrovih šuma u Centralnoj Americi. Njegovo ime na jeziku domorodačkih Lenka bilo je Xirihualtique, a to je značilo Zaljev zvijezda. Izvori Vanjske veze Bahía de Jiquilisco (na portalu Mapcarta) (es)